# Mamoudzou

Mamoudzou :
| Mamoudzou. ||
| Anv e shimaore | Momoju |
| Melestradurezh ||
| Stad | Frañs |
| Rannvro | Mayotte |
| Departamant | Mayotte (prefeti) |
| Kanton | Pennlec'h tri c'hanton |
| Kod kumun | 97611 |
| Kod post | 97600, 97605, 97680, 97650 |
| Maer Amzer gefridi | Mohamed Majani 2014-2020 |
| Etrekumuniezh | Communauté d'agglomération de Dembeni-Mamoudzou |
| Lec'hienn web | https://www.mamoudzou.yt |
| Poblañsouriezh ||
| Poblañs | 71 437 ann. (2017) |
| Stankter | 1 689 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 0 m — brasañ 572 m |
| Gorread | 42,3 km² |
| kemmañ |
Mamoudzou eo pennlec'h departamant tramor Mayotte e Meurvor Indez. Anvet Momoju e shimaore, ar rannyezh swahilek lec'hel, ez eo kumun bobletañ Mayotte. Dzaoudzi, war an enez vihan Petite Terre (pe Pamanzi), e oa ar gêr-benn gozh met dibabet e voe Mamoudzou da gêr-benn e 1977. Enni emañ an holl frammadurioù melestradurel, politikel, kenwerzhel hag artizanel kreiz. Ouzhpenn 50 000 annezad a zo bremañ o chom enni (war-dro 30 % eus poblañs hollek Mayotte).

## Douaroniezh

Emañ kêr Vamoudzou war arvor biz Grande-Terre (pe Mahoré) a-dal da enez Petite-Terre (pe Pamanzi) e Kanol Mozambik, etre norzh Mozambik ha norzh Madakaskar. A-ramp war ar menez hag an arvor emañ, alese e loc'h ar c'hobiri a ya eus Grande Terre da Petite Terre.
Ouzhpenn kreiz Mamoudzou e-unan ez a seizh kêriadenn d'ober ar gumun : Cavani, Kawéni, Mtsapéré, Passamaïnty, Vahibé, Tsoundzou I ha Tsoundzou II. Ar c'hêrioù tostañ eo Dzaoudzi, Pamandzi, Koungou, Dembéni hag Ouangani.

### Douarouriezh ha torosennadur

Emañ reter ar gumun en arvor, war ribl daou ouf dispartiet gant beg Mahabo. Ur blaenenn strizh eo hag a ya d'ober un drederenn eus tiriad ar gumun war-bouez nebeud. Naou-dinaou pe meneziek eo kreiz ha kornôg Mamoudzou, gant gwezh ha gwezh all traoñiennoù ar stêrioù hag a dreuz anezhi en tu kornôg-reter. Emañ beg uhelañ ar gumun e Menez Mtsapéré en norzh (572 m).

### Hidrografiezh

Meur a stêr a dreuz douaroù Mamoudzou :
* Kwalé
* Gouloué
* Doujani
* Majimbini
* Kawéni la joli

## Istor

Diorroet e voe Mamoudzou adal ar bloavezhioù 1860 evit eilañ ar pennlec'h Dzaoudzi. Tamm-ha-tamm e voe enframmet kêriadennoù kozh da heul ar c'hêriekadur. Lod eus ar c'hêriadennoù-se a oa anezho abaoe kantvedoù : Kaweni (XIV$^{vet}$ kantved), Mtsapéré (dibenn an XVIII$^{vet}$ kantved), Choa pe « pointe Mahabou », kêriadenn savet er bloavezhioù 1830 gant ar Sakalava a oa deuet a-gevret gant Andriantsoly. E Kaweni hag e Kavani e voe savet div blantadeg korz-sukr gant labouradegoù en eil hanterenn eus an XIX$^{vet}$ kantved. Gallout a reer gwelet aspadennoù anezho c'hoazh.

## Melestradurezh

* Prefeti Mayotte.
* An ti-kêr.
Prefeti Mayotte eo ar gumun. Rannet eo e tri c'hanton : Mamoudzou-1, Mamoudzou-2 ha Mamoudzou-3.

### Roll ar vaered

Roll ar vaered :
| Mare | Mare | Anv | Strollad | Karg |
| 2008 | 2014 | Abdourahamane Soilihi | UMP | Senedour (abaoe 2011) |
| Meurzh 2014 | → bremañ | Mohamed Majani | Tu-gleiz diseurt | |

## Poblañsouriezh

Poblañs ar c'hêriadennoù :
| Kêriadenn | 1997 | 2002 | 2007 |
| Kavani | 3 948 | 5 488 | 8 100 |
| Kaweni | 6 206 | 9 604 | 11 562 |
| Mamoudzou | 5 666 | 6 533 | 6 186 |
| Mtsapéré | 6 979 | 10 495 | 11 283 |
| Passamainty | 5 173 | 6 008 | 7 086 |
| Tsountsou 1 | 2 093 | 3 058 | 3 398 |
| Tsountsou 2 | 574 | 1 063 | 1 671 |
| Vahibé | 2 135 | 3 236 | 3 736 |
| Niver dalc'het adal 1997 : Poblañs hep kontoù doubl ||||
Emdroadur ar boblañs :
| 1991 | 1997 | 2002 | 2007 | 2012 |
| 20 307 | 32 733 | 45 475 | 53 022 | 57 281 |
| Niver dalc'het adal 1991 : Poblañs hep kontoù doubl |||||

## Liammoù diavaez

a vo kavet e Wikimedia Commons.
* (fr) Lec'hienn ofisiel an ti-kêr
* (fr) Kumunioù Mayotte e lec'hienn an EBSSA

## Notennoù ha daveoù

* ↑ Roadennoù ofisiel e lec'hienn an EBSSA